تشاك

تشاك () مسلسل اكشن-كوميدى امريكانى عن الجاسوسيه . المسلسل اتعرض من 24 سبتمبر 2007 لحد 27 يناير 2012 . قصة المسلسل بتدور حولين تشارلز بارتوسكى او "تشاك" ،الشاب العبقرى و الجييك و اللى فى حالة احباط و يأس من وقت ما اترفد من جامعة ستانفورد ظلم ، و اللى شغال فى محل باى مور (Buy More) للالكترونيات و المسئول عن صيانة الكبيوترات فيه ، و فى يوم عيد ميلاده بيجيله ايميل من صاحبه القديم اللى كان فى الجامعة ، و اللى له دور فى طرده من الجامعة و اللى شغال دلوقتى مع المخابرات الامريكية (CIA) ، و لما بيفتح الايميل بيلاقى رسالة متبرجمة بطريقة خاصة و بيشوف عدد كبير جدا من الوثائق والصور والأسرار المهمة جداً للمخابرات ، و بطريقة ما المعلومات دى بقت مخزنة فى مخه و يقدر يفتكرها و يستخدمها فى اى وقت ، و عشان كده وكالة الامن القومى (NSA) و وكالة المخابرات المركزية (CIA) كانت بتطارده عشان يخدوا المعلومات تانى و يفهموا ليه تشاك اتبعتت له الرسالة دى لحد ما يقرروا يستخدموا تشاك بالمعلومات اللى متخزنة فى دماغه و قدراته لمساعدة المخابرات. المسلسل من انتاج شركة وارنر بروز و اتعرض على قناة NBC
 الممثلين 

 زاكرى ليڤى بدور تشاك بارتوسكى
 إيفون ستراهوفسكى بدور العميلة سارة واكر
 ادم بالدون بدور العميل جون كيسى
 سارة لانكستر بدور الى بارتوسكى
 جوشا جوميز بدور مورجان جرايمز
 راين مكبارتلن بدور ديفون وودكمب
 مارك لورنس بدور بيح مايك
 فيك ساشى بدور ليستر
 سكوت كينسكى بدور چيفرى

تصنيف:مسلسلات امريكانى
تصنيف:متعلمين فى جامعة ستانفورد